હડતાળની અપીલ કરનારા દસ ટ્રેડ યુનિયનો તેમની હડતાળને મળેલા અભૂતપૂર્વ પ્રતિસાદથી ઘણા ખુશ થઇ ગયા હતા. જોકે દેશનું સૌથી મોટું ટ્રેડ યુનિયન ભારતીય મજદૂર સંઘ હડતાળના આયોજનથી હટી ગયું હતું. નેશનલ ફેડરેશન ઓફ ઇન્ડિયન ટ્રેડ યુનિયને આ હડતાળથી પોતાને અળગું કરી દીધું હતું. આ બંને યુનિયનોનું કહેવું હતું કે જે માગણીઓ રજૂ કરવામાં આવી છે તેને પૂરી કરવા માટે એનડીએ સરકારને વધુ સમય આપવો જોઇએ.